Updated: 31 Oct, 2018 04:11 PM
सतना: जिले के धारकुंडी इलाके के बरो गांव में चूने की खदान धंसने से तीन ग्रामीणों की मौत हो गई। इस घटना की जानकारी मिलने पर धारकुंडी थाना प्रभारी राजेन्द्र तिवारी पुलिस बल के साथ मौके पर पहुंचे। हालांकि, पहाड़ी क्षेत्र होने के कारण रेस्क्यू में कठिनाई हो रही है, बावजूद इसके पुलिस बल और सरकारी अमले द्वारा मलबे में से लाशों को बाहर निकालने का प्रयास जारी है।
जानकारी के अनसार बरो गांव के चौधरी परिवार के 4 सदस्य दीपावली पर पुताई के लिए चूना निकालने खदान में गए थे, जहां खदान धंसने से तीन की मौत हो गई, जबकि चौथे ग्रामीण को चोटें लगीं। किसी तरह उसने गांव पहुंच कर हादसे की जानकारी गांववालों को दी। बता दें कि पहले भी इस खदान में दबकर एक ग्रामीण की मौत हो चुकी है, लेकिन प्रशासन ने अवैध खदान पर रोक के कोई पुख्ता इंतजाम नहीं किए, जिसके कारण यह हादसा हो गया।
Illegal mine collapsed
किस्सा कुर्सी का, बात मंडला विधानसभा की...